459 
III. Hvorledes forklares Planternes Rodtryk (Blødningsfæno¬ 
menet og Blødningstrykket)? Forf. antager, at Vandet i Jorden 
bar opløst „komprimeret Luft“ (eller for at tale borgerligt, at det 
er naturligt Sodavand), at dette Vand trænger ind i Rødderne og 
lier udskiller sin Luft, hvis hele Tryk derpaa virker til at frem¬ 
kalde Blødningen. Denne skal saa yderligere forøges ved at Vandet, 
der trænger ind i Rødderne, opvarmes. — En Række Antagelser, 
der er grebne ud af Luften og staa i Strid med alt, hvad der vides 
om disse Forhold. Forf. paastaar (p. 381), at disse „Theorier“ 
støttes af Forsøg, som andre Lærde har anstillet. Jeg maa paany 
spørge: Hvilke er disse Lærde? 
IV. Saftstigningen hos »Conifererne forklares ved Hjælp af 
følgende Postulater: 
1. Der antages en stadig Afvexling af Trykforøgelser og 
Trykformindskelser i Trakeiderne, ’ endog saaledes at Trykket sam¬ 
tidig aftager i en Trakeide A og vokser i Nabotrakeiden B. — 
Hvor findes der nogen Støtte for en saadan Antagelse? 
2. Det antages, at Vand, der stiger op gennem en Trakeide, 
ikke — eller næsten ikke — trænger over i en Nabotrakeide, skønt 
det forudsættes, at der i denne hersker mindre Tryk. Denne An- 
tagelses Berettigelse støttes ikke paa, at Ringporerne lukker sig, 
men paa, „at Vandet i det væsentlige maa følge Vejen opad, der 
er bestemt ved Transspirationen“ (p. 381). — Kan nogen virkelig 
tro, at Vand, der flyder i en Bæk, vil undlade at fylde et dybt 
Hul, der sættes i Forbindelse med Bækken, fordi „Vandets Vej er 
bestemt ved“, at det strømmer til Havet? 
3. Forf. forestiller sig først, at to Trakeider, der ligge over 
hinanden, er forbundne med Klapventiler, der kan aabne sig opad. 
Dernæst erstattes disse Ventiler af vandret liggende Ringporer. 
Forf. siger, at man let forstaar, at de vandrette Ringporer maa 
fungere ganske som Klapventilerne, kun meget bedre, fordi de er 
langt mere fuldkomne end vore tarvelige Redskaber. — Det kan 
imidlertid ikke nytte at lede Talen hen paa de naturlige Organers 
Overlegenhed over vore kunstige Redskaber, naar det, man skal 
